
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 1304-19/2015
Előterjesztést készítette: Horváth Balázs
Előterjesztés elkészítésének időpontja: 2015. május 11.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: 

E L Ő T E R J E S Z T É S

Sülysáp Város Önkormányzata Képviselő-testületének

2015. május 21-én tartandó munkaterv szerinti ülésére

15. napirendhez

Tárgy:
Dinnyés János vízelvezetési ügye
Tisztelt Képviselő-testület!

Az Ady Endre utcáról lefolyó és a Dózsa György utcáról összegyűlő csapadékvíz jelenleg Dinnyés János tulajdonában lévő Dózsa György u. 42. szám alatti ingatlanon keresztül folyik a Tápióba. Az ingatlanon lévő árok felső része 30 m hosszon be van gyűrűzve, míg az alsó 70 m nyílt árok.

Az ingatlantulajdonos, Dinnyés János azzal a kéréssel kereste meg önkormányzatunkat, hogy ingatlanain (Sülysáp, 627, 629, 631 hrsz.) engedélyezi szolgalmi jog bejegyzését az önkormányzat javára, cserébe az önkormányzat burkolja ki az árkot, mert az elgazosodott és már nagyon nehezen karbantartható.

A szolgalmi jog bejegyzése a Dinnyés János tulajdonát képező fentebb hivatkozott három ingatlanát érinti, melynek költsége 66.400 Ft. Az árok burkolását a TÁVÜSZ Kft. által gyártott betonelemekből lenne célszerű megvalósítani. (40x40-es árok betonelemek és mindkét oldalt kiegészítve 20x40-es járólapokkal). Az alábbi betonelemek gyártása a TÁVÜSZ Kft. kivitelezésében 150.350.- Ft költséggel járna. Az árok bejegyzésének és kivitelezésének költsége összesen 216.750.- Ft.
Javaslom az árok jogi helyzetének rendezését, továbbá a karbantartás csökkentése miatt az árok kiburkolását is. 
Kérem a Képviselő-testület szíves döntését az ügyben.

…/2015. (V. 21.) ÖKT határozati javaslat

Sülysáp Város Önkormányzatának Képviselő-testülete úgy dönt, hogy

1./ hozzájárul a Sülysáp, 627. hrsz.-ú, 629. hrsz.-ú és 631. hrsz.-ú ingatlanokon szolgalmi jog bejegyzésre az önkormányzat javára, 
2./ hozzájárul a bejegyzett szolgalmi területen 70 méter hosszú nyílt árok kiépítésére a TÁVÜSZ Kft. kivitelezésében.  
3./ A szolgalmi jog bejegyzésére és az árok kiépítésére 216.750 Ft-ot biztosít a költségvetés … keretének terhére,
4./ Felkéri és felhatalmazza a polgármestert a szükséges intézkedések megtételére.

Határidő: 2015. szeptember 30.
Felelős: polgármester, jegyző

Sülysáp, 2015. május 11.

Horinka László s.k.

polgármester
Láttam!

Sülysáp, 2015. május 11.
Kiss Imre
Hatósági irodavezető
